Ge setšhaba sa gaMamabolo se fihla Bjatladi se hweditše batho ba gaKgopa le ba gaMampa ba dutše ka thokong ya bodikela le borwa bja Bjatladi. Ditšhaba tšeo tše pedi di ile tša fenywa le go thopša gabonolo ke setšhaba sa gaMamabolo. Ka thokong ya bohlabela bja Bjatladi go be go le setšhaba sa Ditlou sa gaMakgoba. Ba ile ba ruma ka go dira kwano le ba gaMakgoba ba maatla gomme ba dula mmogo mengwaga ye mentši. Ditebogišo go Nga Dr Mongane Wally Serote. Re ikgantšha ka go ba le mogale wa Afrika wa go swana le o a etile pele protšeke ya rena ya Mekgwa ya Tsebo ya Tlhago. Bjalo ka Kgoro, re swanetše go šomiša saense , thekenolotši le hlohleletšo go phethagatša dilebišwa tša Lenaneopeakanyo le Leswa la Tšweletšo ya Afrika (NEPAD) le yona Kopano ya Afrika yeo e sa tšwago go hlangwa (AU) ka tlase ga hlahlo ya Mopresitente wa rena, Morena Thabo Mbeki. Ke a kgolwa gore matsapa a maikemišetšo rena a go mekamekana le bodiidi, tlhokego ya mešomo, HIV/AIDS le merero ye mengwe yeo e lego mabapi le seo a tla phethagatšwa, ge fela magareng ga tše dingwe, re tlogela go amogela dithekenolotši le tsebo go tšwa go ba bangwe re dutše, mme ra ba batšeakarolo go fihlelela ekonomi yeo e ithekgilego godimo ga tsebo.